คุณค่าบริษัท : FTE แจ๋ว
เชื่อว่าเสน่ห์ยังไม่ตกสำหรับหุ้นน้องใหม่พึ่งเข้าซื้อขายไปไม่นานอย่าง บริษัท ไฟร์เทรดเอ็นจิเนียริ่ง จำกัด (มหาชน) หรือ FTE เนื่องด้วยงบช่วงไตรมาส 2/60 และงวดหกเดือนที่มีการประกาศออกมาเติบโตอย่างแข็งแกร่ง เมื่อเทียบกับช่วงเดียวกันของปีก่อน
1 ก.ย. 2560

สำหรับผลการดำเนินงานไตรมาส 2 สิ้นสุดวันที่ 30 มิถุนายน 2560 บริษัทมีรายได้รวมขยับขึ้นมาอยู่ที่ 216.06 ล้านบาท จากงวดเดียวกันของปีก่อน 196.63 ล้านบาท เกิดจากรายได้จากงานโครงการและการให้บริการที่เพิ่มขึ้น ส่งผลให้บริษัทมีกำไรขยับขึ้นมาอยู่ที่ 196.63 ล้านบาท หรือ 0.06 บาทต่อหุ้น จากงวดเดียวกันของปีก่อน 17.01 ล้านบาท หรือ 0.43 บาทต่อหุ้น
ขณะที่ผลการดำเนินงานงวดหกเดือน สิ้นสุดวันที่ 30 มิถุนายน 2560 บริษัทมีรายได้รวมขยับขึ้นมาอยู่ที่ 452.67 ล้านบาท จากงวดเดียวกันของปีก่อน 400.82 ล้านบาท ส่งผลให้บริษัทมีกำไรขยับขึ้นมาอยู่ที่ 54.45 ล้านบาท หรือ 0.12 บาทต่อหุ้น จากงวดเดียวกันของปีก่อน 31.94 ล้านบาท หรือ 0.80 บาทต่อหุ้น ในส่วนนี้เป็นการยืนยันถึงจุดแข็งที่บริษัททำได้จริง
นอกจากนี้ มีข้อมูลจากผู้บริหารว่างานในมือหลังไตรมาส 2/60 อยู่ที่ 517 ล้านบาท โดยเป็นส่วนของงานโครงการติดตั้งระบบและอุปกรณ์ดับเพลิง 277 ล้านบาท (ได้เพิ่มระหว่างไตรมาส 2/60 ราว 46 ล้านบาท) งานขายอุปกรณ์ดับเพลิงที่มีการสั่งซื้อล่วงหน้า 120 ล้านบาท และงานโครงการอื่นที่เพิ่งได้สัญญาเพิ่มเติมราว 120 ล้านบาท เช่น อิเกียบางใหญ่และรถไฟฟ้าสายสีแดง (มูลค่ารวมกัน 37 ล้านบาท) โดยงานทั้งหมดคาดว่าจะรับรู้รายได้ราว 80% ในปีนี้
ส่วนงานที่รอผลประมูลในระยะสั้นมีอีก 200 ล้านบาท คาดว่าจะได้ไม่น้อยกว่า 100 ล้านบาท ซึ่งงานในมือที่เพิ่มขึ้นต่อเนื่อง ทำให้มั่นใจมากขึ้นว่ากำไรสุทธิช่วงที่เหลือของปีจะโตทั้งจากไตรมาสก่อน และจากงวดเดียวกันของปีก่อน และเป็นไปได้ที่จะทำจุดสูงสุดใหม่ตั้งแต่ไตรมาส 3/60
ทั้งนี้แนวโน้มยังขยายตัวต่อเนื่องในครึ่งหลังของปี 60 จากทั้งผลของเงินบาทที่แข็งค่าขึ้นเพราะสินค้าเกือบทั้งหมดนำเข้าจากต่างประเทศในรูปของเงินดอลล่าร์สหรัฐฯ และเงินยูโร และการเข้ารับงานตรงกับเจ้าของโครงการโดยไม่ผ่านตัวแทนมากขึ้น
ทำให้นักวิเคราะห์บล.ฟินันเซีย ไซรัส ปรับคาดการณ์อัตรากำไรขั้นต้นปี 2560-2561 เพิ่มขึ้นเป็น 26.4% และ 25.9% ส่งผลให้คาดการณ์กำไรสุทธิเพิ่มเป็น 114 ล้านบาท (เพิ่มขึ้น 31% จากงวดเดียวกันของปีก่อน) และ 130 ล้านบาท (เพิ่มขึ้น 14% จากงวดเดียวกันของปีก่อน) ตามลำดับ
จึงมองเป็นโอกาสซื้อลงทุน โดยผลจากการปรับประมาณการขึ้น ทำให้ราคาเป้าหมายปี 2560 ที่อิง PE Multiplier 22.5 เท่า เพิ่มเป็น 4.30 บาท
…
ผู้ถือหุ้นรายใหญ่
รายชื่อกรรมการ